James Peace

**Kenneth James Peace**  lahia di Paisley, 28 September 1963. Barasa dari Skotlandia, inyo adolah surang komponis, pianis konser, sarato seniman visual.

## Biografi
James Peace lahia in Paisley, Skotlandia, 28 September 1963. Ampia sapanjang maso keteknyo inyo di Helensburgh, kota wisata di tapi pantai di bagian barat Skotlandia. Kaluarganyo banyak nan seniman (misalnyo John McGhie), inyo badunsanak pulo jo Felix Burns, komponis nan tasabuik dek musik dansa gubahannyo pado awal abaik ka-20. James baraja piano sajak umua salapan taun. Umua ampek baleh taun inyo alah mampatontonkan kapandaiannyo di muko urang banyak. Wakatu tu, James mamainkan musik karya Scott Joplin. 

Wakatu baumua anam baleh, James ditarimo di *the Royal Scottish Academy of Music and Drama* (kini disabuik *Royal Conservatoire of Scotland*) sarato manjadi murik paliang mudo nan pernah ado. Wakatu taun 1983, inyo luluih dari Universitas Glasgow, manyandang gala sarjana dalam maaja piano. Taun barikuiknyo James manarimo gala diploma dalam patunjuakan musik satalah inyo mamainkan *Piano Concerto* No.1 karya Mendelssohn, basamo jo orkestra RSAMD. Sasudah maninggaan tampek baraja formal, inyo bakarajo manjadi pianis, barumah di Edinburgh 1988-1991.

Pado taun 1991-2009, James Peace tingga di Bad Nauheim, Jerman (bahaso Jerman: *Bundesrepublik Deutschland*). Sajak 1998 inyo mampalajari musik tango, maasiakan album *Tango escocés* (Tango urang Skotlandia) nan baisi gubahan piano ciptaannyo nan tainspirasi dari musik tango. Kudian, pado taun 2002, James manjadi anggota kaormatan *the Victoria College of Music*. Pado taun nan samo, inyo bakuliliang maadoan konser tungga: September-Oktober di Jerman utara, November ka Timur Jauah, sarato mampatunjuakan *Tango XVII* karyanyo untuak partamo kali di Hong Kong.

Pado taun-taun salanjuiknyo, patunjuakan James labiah tapusek di Eropa. Inyo alah mampatontonkan tango hasia gubahannyo di ibukota-ibukota barikuik ko:  Amsterdam, Athena, Berlin, Kota Brussels, Helsinki, Lisbon, London, Madrid, Oslo, Reykjavík, jo Wina.

Wakatu taun 2008, inyo manjadi anggota kaormatan *the London College of Music*. Iko bantuak pangakuan ateh jasonyo dalam musik tango.

Sasudah sempat tingga sabanta di Edinburgh, pado Pebruari 2010 James baliak ka Jerman, inyo tingga di Wiesbaden. Di siko tabik kreativitasnyo nan baru untuak mambuek film-film pendek dari babarapo musik gubahannyo. Di antaronyo adolah film *James Peace in Wiesbaden*.

## Hadiah sarato Pangaragoan
●       Juara Satu, *Agnes Millar Kompetisi*. Glasgow, 1983

●      Juara Satu, *Dunbartonshire EIS Kompetisi*. Glasgow, 1984

●      Juara Satu, *Sibelius Essay Kompetisi*. Glasgow, 1985

●       Diploma Kaormatan, *TIM Kompetisi*. Roma, 2000

●      Diploma Kaormatan, *IBLA Foundation*. New York, 2002

●       Medali Paringatan (Kelas Satu), *International Piano Duo Association*. Tokyo, 2002

●      Medali Ameh, *Académie Internationale de Lutèce*. Paris, 2008

## Gubahan Utamo

●     *The Waterfall* (Aia Tajun)

●     *Idylls* (Lagu Damai)

●     *Silent Tears* (Aia Mato Sunyi)

●     *Forgotten Leaves* (Daun-Daun nan Talupoan)

●     *Sonata for Oboe and Piano* (Sonata untuak Oboe jo Piano)

●     *Ballade* (Balada)

●     *Ceremonial March no.1* (Mars Seremonial no. 1)

●      *Ceremonial March no.2* (Mars Seremonial no. 2)

●     *Autumn Gold* (Ameh Musim Lareh)

●     *Eternal Song* (Sananduang Abadi)

●     "Untuak Georgia" (bahaso Georgia: საქართველოსთვის)

         (lirik: Tamar Chikvaidze, Zurab Chikvaidze, jo James Peace)

●     24 Tango untuak piano tungga

## Pautan Lua
Lento Lacrimoso - ''youtube''

Souvenir de Buenos Aires - ''youtube''

Autumn Gold - ''youtube''

## Rujuakan